COMITETUL JUDEŢEAN PENTRU SITUAŢII DE URGENŢĂ TULCEA

H O T Ă R Â R E A  Nr. 50

   Comitetul Judeţean pentru Situaţii de Urgenţă Tulcea, constituit prin Ordinul Prefectului Judeţului Tulcea nr.72/11.03.2021, întrunit în ședință extraordinară în ziua de 30.03.2022;
În temeiul:   
-  prevederilor O.U.G. nr.21/2004 privind Sistemul Naţional de Management al Situaţiilor de Urgenţă, cu modificările şi completările ulterioare;
- prevederilor H.G. nr.1491/2004 pentru aprobarea Regulamentului-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, cu modificările şi completările ulterioare;
Având în vedere interzicerea navigaţiei pe Canalul Chilia în sectorul românesc al Braţului Chilia al Dunării, prin Avizul către Navigatori nr.17945 din 01.03.2022, emis de Căpitănia Zonală Tulcea în contextul conflictului armat de pe teritoriul Ucrainei, pe o perioadă nelimitată de timp; 
În vederea satisfacerii necesității de transport rutier ce priveşte atât aprovizionarea cu mărfuri alimentare şi nealimentare cât şi urgențele medicale pentru populaţia din zonă, dar şi transportul elevilor/persoanelor pe ruta Sulina-C.A. Rosetti; 
Luând în considerare:
- Hotărârea Comitetului Local pentru Situaţii de Urgenţă Sulina nr.2/23.03.2022 prin care se constată necesitatea intervenţiei de urgenţă în vederea efectuării lucrărilor de reparaţii curente şi de întreţinere a DC 2 Sulina-Cardon-C.A. Rosetti, tronsonul mal stâng oraş Sulina – pod canal Cardon;
- Hotărârea Comitetului Local pentru Situaţii de Urgenţă C.A. Rosetti nr.1/23.03.2022 prin care se constată necesitatea intervenţiei de urgenţă în vederea efectuării lucrărilor de reparaţii şi întreţinere a drumului comunal DC 2 Sulina-Cardon-C.A. Rosetti, tronsonul C.A. Rosetti – pod canal Cardon;
[bookmark: _Hlk99011333]Analizând Memoriile Tehnice întocmite de S.C. DINAMIC DESIGN S.R.L. Tulcea, înregistrate la Instituţia Prefectului – Judeţul Tulcea cu nr.4035/29.03.2022 şi nr.4112/29.03.2022, privind necesitatea executării, în regim de urgenţă, a lucrărilor de reparaţii curente şi de întreţinere a drumului comunal DC 2 Sulina-Cardon-C.A. Rosetti, singura cale de acces către localităţile din această zonă; 
         
H O T Ă R Ă Ş T E : 
 
[bookmark: _Hlk99012284][bookmark: _Hlk99445730][bookmark: _Hlk11066950][bookmark: _Hlk99445550]Art.1 Se constată necesitatea intervenţiei de urgenţă în vederea efectuării lucrărilor de reparaţii curente şi de întreţinere a drumului comunal DC 2 Sulina-Cardon-C.A. Rosetti, care să permită desfăşurarea în condiţii de siguranţă a traficului intens pe ruta Sulina – C.A. Rosetti ce se preconizează pe perioada conflictului armat din Ucraina, prezentate în Memoriul Tehnic nr.4035/29.03.2022, întocmit de S.C. DINAMIC DESIGN S.R.L. Tulcea pentru tronsonul mal stâng oraş Sulina – pod canal Cardon şi Memoriul Tehnic nr.4112/29.03.2022, întocmit de S.C. DINAMIC DESIGN S.R.L. Tulcea pentru tronsonul C.A. Rosetti – pod canal Cardon, anexate la prezenta Hotărâre.

[bookmark: _Hlk99445703]Art.2 Valoarea totală a costurilor necesare realizării lucrărilor de intervenţie, estimată de S.C. DINAMIC DESIGN S.R.L. Tulcea în Memoriul Tehnic nr.4035/29.03.2022 şi în Memoriul Tehnic nr.4112/29.03.2022, este de 6.796,00 mii lei, TVA inclus, din care:
[bookmark: _Hlk99012044][bookmark: _Hlk99520625]- tronson mal stâng oraş Sulina – pod canal Cardon 3.000,00 mii lei, TVA inclus, pentru lucrările care cad în sarcina unităţii administrativ-teritoriale Oraş Sulina;
- tronson C.A. Rosetti – pod canal Cardon 3.796,00 mii lei, TVA inclus, pentru lucrările care cad în sarcina unităţii administrativ-teritoriale Comuna C.A. Rosetti.

Art.3 Sumele prevăzute la Art.2, necesare pentru efectuarea lucrărilor de reparaţii curente pentru consolidarea şi stabilizarea drumului comunal DC 2 Sulina-Cardon-C.A. Rosetti, prezentate în Memoriul Tehnic nr.4035/29.03.2022 şi în Memoriul Tehnic nr.4112/29.03.2022, pot fi solicitate şi alocate din Fondul de intervenție la dispoziţia Guvernului, prevăzut în bugetul de stat pe anul 2022.

Art.4 Prin grija Centrului operaţional din cadrul Inspectoratului pentru Situaţii de Urgenţă „DELTA” al Judeţului Tulcea, prezenta Hotărâre se va aduce la cunoştinţa tuturor instituţiilor implicate, pentru punere în aplicare.

